陳鳴鶴

陳鳴鶴（），字汝翔，號泡庵，福建侯官人，明朝诗人。

 生平 
生卒年不詳。早年為諸生。淡泊功名，不事科舉，好詩詞歌賦，與徐熥、謝肇淛、曹學佺等人結社吟詠。錢謙益《列朝詩集小傳》曰：“鳴鶴字汝翔，閩人。棄去舉子業，與徐惟和兄弟、謝在杭共攻聲律，凡三十餘年，有詩數百篇，與公為選擇行世。”中年隱居柯嶼，忘情於山水。晚年迫於生計，曾遠赴建陽校書，後來又返柯嶼，專心著述。張大光《田家儀注序》云：“汝翔陳先生，弱冠補博士弟子，余友以經生言。既而結社芝山，復友以古文辭詩歌。居久之，余削刺史籍，訪汝翔於侯官柯谷中，而翔亦已謝博士弟子，布袍芒屨，率子孫見余於家廟，設庶人之禮。”陳履吉《采芝堂集》卷三《贈汝翔叔父》云：“萬曆中，放棄科舉，避遁城市，築柯嶼山樓，窮志著述。”又曾赴惠州謀事。徐：《鼇峯集》卷七有《羅浮山歌送陳汝翔之惠州》，又卷十《懷友詩》其一“陳汝翔秀才”云：“餬口向他方，三年旅惠陽。”萬曆四十四年，修纂《永福縣誌》六卷。著有《泡庵詩選》6卷、《田家儀注》1卷、《東越文苑》6卷、《田家月令》1卷、《閩中考》1卷、《晉安逸志》3卷等。萬斯同《明史》卷一百三十四著錄“陳鳴鶴《閩中考》一卷，又《晉安逸志》三卷。”《四庫全書總目》卷七十七“閩中考提要”云：“是書所考，皆福州府境山川古蹟。……惟後幅多採小說怪事，及僧家語錄，未免傷於蕪雜。”

 参考资料 

Category:陈姓
Category:侯官人
category:明朝詩人